Пијанка (род)

Пијанка или ’ржена трева — род треви од семејството на ливадарките (''Pooideae'').
Растат во снопчест облик, и се домородни во Европа, Азија и Северна Африка, а подоцна се воведени и во Австралија, Америка и разни океански острови. Растението е природно диплоидно, со 2n=14, и е во блиско сродство со ливадарката (''Festuca'').
Иако го носи слично алтернативно име, оваа трева е сосем различна од ’ржта, која е житарка.
1 Видови
Постојат следниве видови пијанки:*''Lolium arundinaceum'' (Schreb.) Darbysh. — висока ливадарка (Евроазија + Северна Америка, од Португалија + Канарските Острови до Хималаите + Синѓанг; одомаќинета во Источна Азија, Австралија, Северна + Јужна Америка, разни острови)
*''Lolium canariense'' Steud. — канарска ливадарка (Канарски Острови, Зелен ’Рт)
*''Lolium giganteum'' Lam. — џиновска ливадарка (Евроазија, од Ирска до Кина; Биоко)
*''Lolium × hybridum'' Hausskn. (Асам, Бутан)
*''Lolium mazzettianum'' (E.B.Alexeev) Darbysh. (Сечуан, Јунан)
*''Lolium multiflorum'' Lam. — повеќецветна ливадарка (Евроазија + Северна Африка, од Португалија + Канарските Острови до Хималаите; одомаќинета во Источна Азија, Австралија, Северна + Јужна Америка, разни острови)
*''Lolium perenne'' L. - обична (повеќегодишна) пијанка (Евроазија + Северна Африка, од Азорите до Кашмир; одомаќинета во Источна Азија, Австралија, Северна + Јужна Америка, разни острови)
*''Lolium persicum'' Boiss. & Hohen. — персиска пијанка (од Сокотра до Кина; одомаќинета на раштркани места во САД + Канада)
*''Lolium pratense'' (Huds.) Darbysh. — ливадска ливадарка (Евроазија + Северна Африка, од Исланд + Азорите до Кашмир + Јакутија; одомаќинета во Источна Азија, Австралија, Северна + Јужна Америка, разни острови)
*''Lolium remotum'' Schrank (Индиски Потконтинент; одомаќинета на раштркани места во Европа + Северна Азија)
*''Lolium rigidum'' Gaudin — тврда пијанка (Евроазија + Северна Америка, од Португалија + Канарските Острови до Кина; одомаќинета на раштркани места во Австралија + Америка)
*''Lolium saxatile H.Scholz & S.Scholz (Канарски Острови)
* ''Lolium temulentum'' L. — дива лулка (Евроазија + Северна Америка, од Португалија + Канарските Острови до Кина; одомаќинета на раштркани места во Австралија + Америка)
2 Одгледување и употреба
Постојат низа видови пијанки имаат значајна улога во хортикултурата како растение за тревниците, а во земјоделството се ценат поради нивната хранливост при напасување добиток и добивање сено. Се садат и по падините, со цел да се спречи ерозија на почвата. Во Нов Зеланд претставува главна напасна трева, каде секоја година се произведуваат 10 милиони килограми семе. Постојат низа разновидни сорти. Најзначаен видов што служи за фуража и во тревниците се обичната или повеќегодишна пијанка (''Lolium perenne''). Како и многу студеновременски треви, живее во симбиоза со ендофитни габи, и тоа од видовите ''Epichloë'' или ''Neotyphodium'', обете од семејството на гламниците (''Clavicipitaceae'').
Некои видови како дивата лулка (''L. temulentum'') важат за штетен коров кој несузбиен предизвикува огромни штети врз посевите како пченицата и други житарки. Тврдатата пијанка (''L. rigidum'') им задава постојани проблеми на земјоделците во јужна Австралија поради отпорноста на хербициди. Покрај тоа, поленот на пијанките е голем предизвукувач на алергија кај населението. Во 2006 г. во Мисисипи се пријавени случаи на пијанки отпорни на глифосат.
Поради оваа жилавост, пијанката е застапена како покривно растение на тениските игралишта, од кои попознати се Сеанглискиот клуб за тенис на трева и крокет и игралиштето „Вимблдон“ каде што се одржуваат познатите првенства.